Παιδεία – Εκπαίδευση

**Εκπαίδευση****-  Παιδεία**

**OΡΙΣΜΟΙ**

* **Παιδεία:** (κοινωνιολογική προσέγγιση) **Μετάδοση πολιτιστικών στοιχείων**, ώστε να διασφαλίζεται η συνέχεια του κοινωνικού συστήματος στο πολιτιστικό επίπεδο και να μην υπάρχει περίπτωση παλινδρόμησης σε παλαιότερα στάδια. **Μέσα παιδείας:** διδασκαλία, εκπαίδευση. Μορφές: ανθρωπιστική, εθνική, επαγγελματική, εγκυκλοπαιδική, κοινωνική, καλλιτεχνική κ.ά.
* **Ανθρωπιστική παιδεία**: Μετάδοση της εμπιστοσύνης στην δύναμη των αξιών του κλασικού κόσμου, που πρέσβευε την **ολόπλευρη** **καλλιέργεια** του ανθρώπου (αντίθετο: τεχνοκρατική παιδεία)
* **Αγωγή**: **Σκόπιμη ενέργεια** των ενηλίκων προς τα αναπτυσσόμενα άτομα, για να αναπτύξουν τη σωματική, πνευματική, κοινωνική, ηθική και αισθητική όψη της προσωπικότητάς τους.
* **Εκπαίδευση**: Δραστηριότητες που έχουν ως σκοπό την επίδραση με συγκεκριμένο τρόπο στη σκέψη, στο χαρακτήρα και στη σωματική αγωγή του ατόμου, με τη **χρήση συγκεκριμένων μεθόδων**, με ορισμένους μαθησιακούς στόχους και για οριοθετημένο χρονικό διάστημα.

**Η αξία της γνώσης**

* Με τη γνώση ο άνθρωπος κατόρθωσε να δαμάσει τη φύση, να περιορίσει την εξάρτησή του από αυτή.
* Αυξάνει την αποδοτικότητα του ατόμου και το οδηγεί στην καταξίωση.
* Βοηθά στην αντιμετώπιση και επίλυση των προβλημάτων του ανθρώπου.
* Απελευθερώνει τον άνθρωπο, γιατί τον απαλλάσσει από δεισιδαιμονίες, φανατισμό, δογματισμό, πλάνες. Αποφεύγεται η ιδεολογική σύγχυση και οι πιθανότητες χειραγώγησης (αυτοκαθορισμός).
* Οδηγεί στην ηθικοποίηση και ολοκλήρωση του ανθρώπου, διευρύνει τους πνευματικούς ορίζοντες,
* Βοηθά στην αποφυγή επανάληψης λαθών του παρελθόντος

**Η ΓΝΩΣΗ ΕΙΝΑΙ ΕΠΙΚΙΝΔΥΝΗ, ΟΤΑΝ ;**

* είναι **χαμηλής ποιότητας** ή **ελλιπής** (ημιμάθεια)
* **εκμισθώνεται** σε ιδιοτελή συμφέροντα,
* οι κάτοχοι της γνώσης **υποκινούνται** από το πνεύμα του ωφελιμισμού,
* χρησιμοποιείται με **αλαζονεία** ή **παράνοια** για αυτοπροβολή
* οδηγεί στην **υπερβολική εξειδίκευση** και την πνευματική μονομέρεια.

**Η προσφορά της παιδείας στον άνθρωπο**

* **Ηθικοποιείται**, αποκτά αξίες και ιδανικά
* Αποκτά **συλλογική συνείδηση** ενεργού πολίτη, περιορίζει τον ατομικισμό του
* Οπλίζεται με **ψυχική ισορροπία**, ικανότητα για αντιμετώπιση των αντιξοοτήτων της ζωής.
* **Απελευθερώνει** το πνεύμα του, ξεπερνά της προκαταλήψεις
* **Πρωτοπορεί**, αντιστέκεται στον οπισθοδρομισμό.
* Οδηγείται στην **ευδαιμονία**

**Η αναγκαιότητα της εποχής μας**

Κρίση πολιτισμού:

* **Αλλοτρίωση**,
* **αποπροσανατολισμός** του ανθρώπου από την ουσία της ζωής
* **υπερκατανάλωση**-εμπορευματοποίηση,
* παραγκωνισμός των πνευματικών αναγκών,
* ιδεολογική σύγχυση,
* **ποδηγέτηση**-ετεροκαθορισμός,
* αποθηρίωση ανθρώπου,
* **κρίση θεσμών**,
* αμοραλισμός-**ανηθικότητα**

**Ανθρωπιστική παιδεία**

* **Καλλιέργεια κριτικής ικανότητας**, δυνατότητα αξιολόγησης
* **Προβληματισμός** για τα σύγχρονα κοινωνικά θέματα, ανάπτυξη κοιν. συνείδησης
* **Δημιουργία ηθικού χαρακτήρα** με ανθρωπιστική συμπεριφορά
* **Διάθεση συμμετοχής στα κοινά**, προσφοράς στο σύνολο
* **Καλλιέργεια φιλοπατρίας** με την ανάδειξη της προσφοράς του έθνους

Στο σχολείο:

* **Διάλογος για επίκαιρα θέματα** της κοιν. πραγματικότητας που συνδέονται με τις εφηβικές ανησυχίες
* **Ποιοτική διδασκαλία** με αναβαθμισμένη υλικοτεχνική υποδομή και σύγχρονες μεθόδους
* Δημιουργική αξιοποίηση του **ελεύθερου χρόνου**
* Γόνιμος **επαγγελματικός προσανατολισμός**

**Τεχνοκρατική παιδεία**

Απαραίτητη: **ΓΙΑΤΙ; ανάπτυξη τεχνικών επιστημών**, ευρύτατη διάδοχη ψηφιακής τεχνολογίας, τεχνοκρατία στον επαγγελματικό χώρο

**Κίνδυνοι**

* **Παραγκωνισμός** της ανθρωπιστικής παιδείας
* **Πνευματική μονομέρεια**, συρρίκνωση της κριτικής σκέψεις
* **Επικράτηση του ατομισμού**, της νοοτροπίας της «ήσσονος προσπάθειας»
* **Ωφελιμισμός**, βαθμοθηρία, αθέμιτος ανταγωνισμός (το σχολείο και κυρίως το λύκειο χάνει τον αυτόνομο εκπαιδευτικό του ρόλο, γίνεται προθάλαμος της Γ΄βάθμιας εκπαίδευσης

**Εκπαίδευση στην Ελλάδα**

**ΠΡΟΒΛΗΜΑΤΑ:**

* χαμηλές κρατικές επιχορηγήσεις,
* έλλειψη οικονομικών πόρων,
* απουσία πολύπλευρων δραστηριοτήτων,
* υλιστική κοσμοθεωρία,
* υψηλός ανταγωνισμός,
* προσκόλληση σε παραδοσιακές εκπαιδευτικές μεθόδους,
* μηχανιστική μάθηση,
* κακογραμμένα σχολικά εγχειρίδια,
* μεγάλος όγκος διδακτέας ύλης,
* ακαλλιέργητα ταλέντα,
* άγχος πανελληνίων,
* ελλιπής κατάρτιση προσωπικού,
* έλλειψη πρωτοβουλίας,
* μη παραγωγική αξιοποίηση ανθρώπινου δυναμικού

**Αλλαγές που απαιτούνται στην εκπαίδευση**

* Διαμόρφωση ενός εκπαιδευτικού συστήματος που θα βασίζεται **στις ανάγκες τις σύγχρονης κοινωνίας** και θα έχει **μακροπρόθεσμη προοπτική** (για αποφυγή συχνών αλλαγών)
* Ενημέρωση των μαθητών για τις σύγχρονες διαστάσεις της ζωής (π.χ. σεξουαλική αγωγή, διαπολιτισμική αγωγή)
* **Αποφυγή της υπερβολικής ειδίκευσης** από μικρή ηλικία, που οδηγεί τα νεαρά άτομα σε πνευματική μονομέρεια.
* Το σχολείο (ειδικά το Λύκειο) να ανακτήσει τον **αυτόνομο εκπαιδευτικό του ρόλο**, ώστε να διαμορφώνονται άτομα ολοκληρωμένα, καλλιεργημένα και ψυχικά υγιή.
* **Βελτίωση των παρεχόμενων γνώσεων**, ώστε να αποφευχθεί η κάλυψη των μαθησιακών αναγκών από τη λεγόμενη «παραπαιδεία» (φροντιστήρια κ.λπ.)
* **Κατάργηση του καθεστώτος του «μοναδικού βιβλίου»,** που ακινητοποιεί την κριτική σκέψη.
* **Βελτίωση υλικοτεχνικής υποδομής των σχολείων,** σωστή εισαγωγή των νέων τεχνολογιών.
* **Υποχρεωτική επιμόρφωση** των καθηγητών.
* Αναβάθμιση της τεχνολογικής και τεχνικής εκπαίδευσης
* **Προώθηση της έρευνας** και αξιοποίηση των ιδιαίτερων κλίσεων των μαθητών.
* **Αλλαγή του τρόπου αξιολόγησης**, καθιέρωση ενός τρόπου που θα συνεξετάζει ολόπλευρα την εκπαίδευση των μαθητών.

**Χρήση Νέων Τεχνολογιών στην εκπαίδευση**

Η χρήση του Η/Υ μπορεί να συμβάλει στον εκσυγχρονισμό της εκπαίδευσης. Ωστόσο, απαιτείται σωστή εφαρμογή, γνώση του αντικειμένου από πλευράς των διδασκόντων και κατάλληλη υλικοτεχνική υποδομή. Η τεχνολογική εξέλιξη δεν είναι θετική ή αρνητική αφ’ εαυτή. Οι συνέπειες εξαρτώνται από τους ανθρώπινους χειρισμούς.

**Πλεονεκτήματα:**

* Ανάπτυξη κριτικής αντίληψης μέσω διασταύρωσης πληροφοριών (διαδίκτυο)
* Πολύ μεγάλες δυνατότητες όσον αφορά την αναζήτηση πληροφοριών και την προσκόμιση στοιχείων.
* Παρώθηση της δημιουργικότητας και της αυτενέργειας των μαθητών.
* Έλεγχος γνώσεων από τον εκπαιδευτικό κατά τρόπο αντικειμενικό και από τον ίδιο τον μαθητή (μεταγνωστική δεξιότητα)
* Προσαρμογή των παρεχόμενων γνώσεων στο μαθησιακό επίπεδο του μαθητή (δυνατότητα εμπέδωσης γνώσεων και κάλυψης κενών)

**Μειονεκτήματα**

* Παροχή τυποποιημένων γνώσεων - έτοιμων λύσεων, περιορισμός δημιουργικότητας
* Τυποποιημένος έλεγχος γνώσεων
* Εθισμός στη χρήση του Η/Υ (εσωστρέφεια, απομόνωση)

**Τα χαρακτηριστικά του ικανού εκπαιδευτικού**

* Αγάπη για την επιστήμη του,
* άρτια κατάρτιση τόσο σε ειδικά αντικείμενα όσο και στην παιδαγωγική,
* να εμπνέει αγάπη και σεβασμό στα παιδιά,
* να δείχνει υπομονή, ανεκτικότητα και κατανόηση στα προβλήματα,
* να χαρακτηρίζεται από δικαιοσύνη και εντιμότητα όσον αφορά την αξιολόγηση,
* να έχει επίγνωση της ευθύνης του και του πολυσύνθετου ρόλου του,
* να μην είναι δογματικός και απόλυτος,
* να βρίσκεται σε διαρκή εγρήγορση και σε αναζήτηση μηχανισμών για μια επιτυχημένη διδασκαλία,
* να παροτρύνει τη μαθητική πρωτοβουλία,
* να ενθαρρύνει το διάλογο, την ελεύθερη έκφραση και την αυτενέργεια.

**Τριτοβάθμια εκπαίδευση**

**Η εισαγωγή και φοίτηση στα Ανώτατα Εκπαιδευτικά Ιδρύματα εξασφαλίζει τα εξής:**

* Γενικές γνώσεις σχετικά με το διδασκόμενο αντικείμενο
* Επίσημους τίτλους σπουδών και άσκησης επαγγέλματος
* Πτυχίο, εχέγγυο για την κοινωνική καταξίωση, σύμφωνα με τα κοινωνικά στερεότυπα.

**Αίτια μαζικής στροφής σε ΑΕΙ**

* Η άνοδος του βιοτικού επιπέδου έχει κάνει προσιτή την Ανώτατη Εκπαίδευση σε περισσότερους.
* Η ανάγκη για επαγγελματική αποκατάσταση, καθώς το πτυχίο θεωρείται ισχυρό «τυπικό προσόν».
* Η στερεότυπη αντίληψη κατά την οποία οι πτυχιούχοι θεωρούνται κοινωνικά καταξιωμένοι.
* Η σύνδεση των σπουδών με την απαγκίστρωση από το οικογενειακό πλαίσιο. Οι σπουδές λειτουργούν ως μέσο εξασφάλισης ανέμελης και ανεξάρτητης ζωής.

**Αρνητικά αποτελέσματα**

Ο κίνδυνος που ελλοχεύει έγκειται στη μαζικότητα της τάσης για Ανώτατη Εκπαίδευση, η οποία οδήγησε στην αλλοίωση των στόχων της. Η γνώση που παρέχεται είναι ημιτελής και μονόπλευρη, καθώς η Μέση Εκπαίδευση λειτουργεί ως προθάλαμος των ΑΕΙ και ΤΕΙ, γεγονός που συνεχίζεται και στα ίδια τα Ανώτερα Ιδρύματα. Επομένως, ζητούμενο είναι να βελτιωθεί η ποιότητα της παρεχόμενης γνώσης. Επίσης, παρατηρούνται τα εξής αρνητικά φαινόμενα:

* Βαθμοθηρία και ανταγωνιστικές σχέσεις
* Υπερκορεσμός επαγγελμάτων, ανεργία
* Τυποποίηση σκέψης, πνευματική μονομέρεια, δεν καλλιεργούνται κλίσεις, δεξιότητες, εμποδίζεται η ολόπλευρη πνευματική καλλιέργεια των νέων

**Διά Βίου Μάθηση**

**ΟΡΙΣΜΟΣ**: **Γενική μόρφωση**που λαμβάνει ο άνθρωπος **καθ’ όλη τη διάρκεια της ζωής του** και η οποία συμβάλλει στην καλλιέργεια του πνεύματός του και στην ολοκλήρωση της προσωπικότητάς του. Είναι διαδικασία **συνειδητή**, το ίδιο το άτομο φροντίζει για αυτή. Ενδέχεται να πραγματοποιείται με δραστηριότητες που διευρύνουν το πνεύμα. Στην εποχή μας καθίσταται **επιβεβλημένη** λόγω του έντονου τεχνοκρατικού πνεύματος και του υλικού ευδαιμονισμού.

**&   Τρόποι επίτευξης διά βίου μάθησης**

* **Σωστή αξιοποίηση ελεύθερου χρόνου**, ατομική προσπάθεια, ενδιαφέρον για τη νέα γνώση.
* Η **οικογένεια** και το **σχολείο** να μεταδίδει τις αρχές της **φιλομάθειας**.
* **Δραστηριοποίηση πνευματικών ανθρώπων** και ΜΜΕ, ώστε να υπάρξει ενημέρωση και ευαισθητοποίηση για την αξία της.
* **Κρατική πρόνοια** για επιμορφώσεις, ίδρυση κέντρων και διάχυση των γνώσεων σε όλα τα κοινωνικά στρώματα.

**Διαπολιτισμική εκπαίδευση**

Ανατρέποντας τον μονοπολιτιστικό προσανατολισμό, θέτει ως στόχο τη διαμόρφωση ενός νέου πολίτη, ικανού να λειτουργεί και να επικοινωνεί στη νέα **πολυπολιτισμική** **πραγματικότητα**, να διαπραγματεύεται αποτελεσματικά και ειρηνικά τις νέες **πολυσύνθετες** **σχέσεις** του. Βασικές αρχές της είναι η εκπαίδευση για **ενσυναίσθηση**, **αλληλεγγύη** και διαπολιτισμικό **σεβασμό**.

Ο ρόλος του σχολείου στη διαμόρφωση πολυπολιτισμικής συνείδησης

* **Δημιουργία διευρυμένων προγραμμάτων σπουδών** που θα συμπεριλάβουν ποικίλες πολιτισμικές κουλτούρες.
* **Τροποποίηση των μεθόδων διδασκαλίας**, ώστε να ανταποκρίνονται στις ανάγκες των διαφορετικών μαθητών.
* **Ενθάρρυνση** όλων των μαθητών να αποκτήσουν βαθύτερη διανοητική, πολιτική και ηθική αντίληψη του εαυτού τους και των άλλων.
* **Καλλιέργεια κλίματος διαλόγου** και ελεύθερης διατύπωσης απόψεων, ώστε να γίνεται αποδεκτή η διαφοροποίηση με καλή πρόθεση.
* Είναι απαραίτητο στην καθημερινή εκπαιδευτική πρακτική να αναγνωρίζεται και να καλλιεργείται η ιδέα της **ισοτιμίας** των πολιτισμών και της μεταξύ τους αλληλεπίδρασης. Να εξασφαλίζεται το δικαίωμα των **ίσων ευκαιριών** και να απορρίπτεται η αντίληψη του **κοινωνικού αποκλεισμού**.